CELEX: 62015CN0003
Language: lt
Date: 2015-01-08 00:00:00
Title: Byla C-3/15: 2015 m. sausio 8 d. Amtsgericht Hannover (Vokietija) pateiktas prašymas priimti prejudicinį sprendimą byloje Alexandra Stück/Swiss International Air Lines AG

13.4.2015   
            
            
               LT
            
            
               Europos Sąjungos oficialusis leidinys
            
            
               C 118/14
            
         2015 m. sausio 8 d.Amtsgericht Hannover (Vokietija) pateiktas prašymas priimti prejudicinį sprendimą byloje Alexandra Stück/Swiss International Air Lines AG
   
   (Byla C-3/15)
   (2015/C 118/19)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Amtsgericht Hannover
   
   
      Šalys pagrindinėje byloje
   
   
      Ieškovė: Alexandra Stück
   
   
      Atsakovė: Swiss International Air Lines AG
   
   
      Prejudicinis klausimas
   
   Ar 1999 m. birželio 21 d. Susitarimas tarp Šveicarijos Konfederacijos ir Europos bendrijos dėl oro transporto (1) su pakeitimais, padarytais 2010 m. lapkričio 26 d. Bendrijos ir Šveicarijos oro transporto komiteto sprendimu Nr. 2/2010 (2), turi būti aiškinamas taip, kad 2004 m. vasario 11 d. Europos Parlamento ir Tarybos reglamentas (EB) Nr. 261/2004, nustatantis bendras kompensavimo ir pagalbos keleiviams taisykles atsisakymo vežti ir skrydžių atšaukimo arba atidėjimo ilgam laikui atveju, panaikinantis Reglamentą (EEB) Nr. 295/91 (3), vadovaujantis jo 3 straipsnio 1 dalies b punktu, taip pat galioja keleiviams, kurie su Šveicarijos oro vežėju vyksta iš trečiojoje valstybėje esančio oro uosto į Šveicarijoje esantį oro uostą?
   
      (1)  OL L 114, 2002, p. 73; 2004 m. specialusis leidimas lietuvių k., 11 sk., 41 t., p. 94.
   
      (2)  2010 m. lapkričio 26 d. Jungtinio Bendrijos ir Šveicarijos oro transporto komiteto, įsteigto Europos bendrijos ir Šveicarijos Konfederacijos susitarimu dėl oro transporto, Sprendimas Nr. 2/2010, kuriuo keičiamas Europos bendrijos ir Šveicarijos Konfederacijos susitarimo dėl oro transporto priedas (OL L 347, p. 54).
   
      (3)  OL L 46, p. 1; 2004 m. specialusis leidimas lietuvių k., 7 sk., 8 t., p. 10.